ᱜᱩᱨᱫᱟᱥᱯᱩᱨ ᱦᱚᱱᱚᱛ

ᱜᱩᱨᱫᱟᱥᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱢᱟᱡᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱜᱩᱨᱫᱟᱥᱯᱩᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱡᱮᱡᱟᱹᱛᱤᱭᱟᱹᱨᱤ ᱞᱮᱵᱟᱞ ᱨᱮ ᱯᱟᱠᱤᱥᱛᱟᱱᱤ ᱯᱚᱧᱡᱟᱵᱽ, ᱟᱢᱨᱤᱛᱥᱚᱨ, ᱯᱚᱴᱷᱟᱱᱠᱚᱴ, ᱠᱟᱯᱩᱨᱛᱷᱟᱞᱟ ᱟᱨ ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱯᱚᱧᱡᱟᱵᱽ ᱦᱚᱱᱚᱛ ᱨᱮᱱᱟᱜ ᱱᱟᱨᱚᱣᱟᱞ ᱦᱚᱱᱚᱛ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱵᱟᱨᱭᱟ ᱢᱩᱬ ᱜᱟᱰᱟ ᱵᱤᱭᱟᱥ ᱟᱨ ᱨᱚᱵᱤ ᱜᱟᱰᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱢᱮᱱ ᱟᱠᱚ ᱢᱩᱜᱚᱞ ᱵᱟᱫᱽᱥᱟᱦ ᱟᱠᱵᱚᱨ ᱟᱜ ᱦᱚᱱᱚᱛ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱠᱟᱞᱟᱱᱚᱨ ᱥᱩᱨ ᱢᱤᱫᱴᱟᱹᱝ ᱵᱟᱜᱟᱱ ᱨᱮ ᱨᱟᱡᱽ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱛᱟᱞᱦᱚᱴᱤ ᱨᱮ ᱢᱮᱱᱟᱜᱼᱟ

᱒᱐᱑᱑ ᱫᱷᱟᱹᱵᱤᱡ ᱫᱚ ᱞᱩᱫᱷᱤᱭᱟᱱᱟ ᱟᱨ ᱟᱢᱨᱤᱛᱥᱚᱨ ᱛᱟᱭᱚᱢ ᱱᱚᱣᱟ ᱯᱚᱧᱡᱟᱵᱽ ᱨᱮᱱᱟᱜ ᱛᱤᱥᱟᱨ ᱟᱹᱰᱤ ᱢᱟᱨᱟᱝ (᱒᱒ ᱟᱱᱟᱜ) ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱓᱑% ᱦᱚᱲ ᱮᱞ ᱥᱟᱶ ᱵᱚᱴᱟᱞᱟ, ᱱᱚᱣᱟ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱚᱛᱱᱚᱜ
ᱞᱚᱠᱮᱥᱚᱱ
ᱜᱩᱨᱫᱟᱥᱯᱩᱨ ᱦᱚᱱᱚᱛ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱚᱞᱚᱱᱫᱷᱚᱨ ᱠᱷᱚᱸᱰ ᱨᱮ ᱯᱟᱲᱟᱜᱼᱟ ᱟᱨ ᱨᱚᱵᱤ ᱟᱨ ᱵᱤᱭᱟᱥ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱠᱚᱧᱮᱼᱞᱟᱴᱤᱴᱭᱩᱰ 310-36' ᱟᱨ 320-34' ᱟᱨ ᱥᱟᱢᱟᱝ ᱞᱚᱝᱜᱤᱴᱭᱩᱰ 740-56' ᱟᱨ 750-24' ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱠᱚᱧᱮ ᱨᱮ ᱯᱟᱴᱷᱟᱱᱠᱚᱴ ᱦᱚᱱᱚᱛ, ᱠᱚᱧᱮᱼᱥᱟᱢᱟᱝ ᱨᱮ ᱵᱤᱭᱟᱥ ᱜᱟᱰᱟ, ᱦᱚᱥᱤᱭᱟᱨᱯᱩᱨ ᱦᱚᱱᱚᱛ ᱥᱟᱶ ᱫᱤᱥᱩᱣᱟᱹ ᱥᱤᱢᱟᱹ ᱥᱮᱭᱟᱨᱟ ᱾ ᱮᱛᱚᱢᱼᱥᱟᱢᱟᱝ ᱨᱮ, ᱮᱛᱚᱢ ᱨᱮ ᱠᱚᱯᱩᱨᱛᱷᱟᱞᱟ ᱦᱚᱱᱚᱛ, ᱮᱛᱚᱢᱼᱯᱟᱪᱮ ᱨᱮ ᱟᱢᱨᱤᱛᱥᱚᱨ  ᱟᱨ ᱠᱚᱧᱮᱼᱯᱟᱪᱮ ᱨᱮ ᱯᱟᱠᱤᱥᱛᱟᱱ ᱢᱮᱱᱟᱜᱼᱟ ᱾

ᱴᱚᱯᱚᱜᱽᱨᱟᱯᱷᱤ

ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱛᱟᱦᱥᱤᱞ ᱞᱮᱠᱟᱱ ᱜᱩᱨᱫᱟᱥᱯᱩᱨ, ᱵᱚᱴᱟᱞᱟ ᱟᱨ  ᱰᱮᱨᱟ ᱵᱟᱵᱟ ᱱᱟᱱᱟᱠ, ᱯᱞᱟᱤᱱ ᱟᱨ ᱤᱥᱴᱨᱟᱠᱪᱟᱨ (structure) ᱨᱮ ᱯᱚᱧᱡᱟᱵᱽ ᱨᱮᱱᱟᱜ ᱛᱟᱨᱟ ᱰᱟᱹᱦᱤ ᱥᱟᱞᱟᱜ ᱥᱚᱢᱟᱱ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱩᱨᱫᱟᱥᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒᱒,᱙᱘,᱓᱒᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱟᱛᱵᱷᱤᱭᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱠᱚ ᱟᱨᱵᱟᱝ ᱱᱤᱭᱩ ᱢᱮᱠᱥᱤᱠᱚ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱑᱙᱖ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱭᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱖᱔᱙ ᱛᱟᱦᱮᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱖᱘᱐/ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱴ ᱫᱚᱨ ᱙.᱓% ᱛᱟᱦᱮᱸ ᱠᱟᱱᱟ ᱾ ᱜᱩᱨᱫᱟᱥᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱙᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱗᱙.᱙᱕% ᱢᱮᱱᱟᱜᱼᱟ ᱾

ᱫᱷᱚᱨᱚᱢ
ᱦᱤᱱᱫᱩ ᱫᱷᱚᱨᱚᱢ ᱟᱨ ᱥᱤᱠᱷ ᱫᱷᱚᱨᱚᱢ ᱜᱩᱨᱫᱟᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱩᱬ ᱫᱷᱚᱨᱚᱢ ᱠᱟᱱᱟ ᱾ ᱜᱩᱨᱫᱟᱥᱯᱩᱨ ᱨᱮ ᱦᱚᱸ ᱯᱚᱱᱚᱛ ᱨᱮ ᱟᱹᱰᱤ ᱥᱟᱸᱜᱮ ᱤᱥᱟᱹᱭ ᱢᱮᱱᱟᱜ ᱠᱚᱣᱟ ᱾http://www.censusindia.gov.in/2011census/C-01/DDW03C-01%20MDDS.XLS

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱯᱚᱧᱡᱟᱵᱽ, ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ